ইতালির তাস্কানিকে গত ১১ ডিসেম্বর স্বপ্নের বিয়ে সেরেছেন বিরাট কোহালি ও অনুষ্কা শর্মা। এর পর দেশে ফিরে দু’টি জমকালো রিসেপশন পার্টি দিয়েছেন দিল্লি ও মুম্বইতে। প্রেম পর্বের শুরু থেকেই সম্পর্ক নিয়ে মুখচোরা অনুষ্কা। তবে বিরাট বরাবরই খুল্লমখুল্লা। তা সে সেঞ্চুরি করে প্যাভিলিয়নে দাঁড়িয়ে থাকা অনুষ্কাকে ফ্লাইং কিস ছোড়া হোক, কিংবা হানিমুনে গিয়ে ছবি পোস্ট করে তার ক্যাপশনে লেখা, ‘এক এবং অদ্বিতীয়’। দক্ষিণ আফ্রিকার সঙ্গে টেস্ট সিরিজ খেলতে আপাতত কেপটাউনে রয়েছে গোটা ভারতীয় ক্রিকেট দল। ৫ জানুয়ারি থেকে পর পর রয়েছে ভারত-দক্ষিণ আফ্রিকা টেস্ট সিরিজ, ছ’টি ওয়ান ডে এবং তিনটি টি টোয়েন্টি ম্যাচ। RepostBy @theviratjournal: "HUSBAND GOALS ❤ Virat wears his wedding ring on neck with a chain whenever out for a practice session ^_^ The husband Virat Kohli is inevitably Goals. // 🌸 . [ #virushka #viratkohli #anushkasharma #HNY2018 ]" আসলে, প্র্যাকটিসের সময় গ্লাভস পরলে আংটি খুলে রাখতে হয়। কিন্তু সদ্য বিয়ে করা বিরাট অনুষ্কার দেওয়া আংটি কোনও মতেই কাছছাড়া করতে রাজি নন। সে কারণেই এমন অভিনব আইডিয়া বের করেছেন তিনি।